همت شهبازی
همت شهبازی ـ آذربایجانلی یازیچی، شاعیر و ادبی تنقیدچی.
ایچیندهکیلر
یاشامی[دَییشدیر]
همت شهبازی ۱۳۵۰-ده موغانین اونگوت ماحالینین نریمانکندی کندینده دونیایا گؤز آچدی. ۱۳۶۲-دن موغانین پارسآباد شهرینده یاشاییر. ایلک دفعه شعره ماراغی تخمینا ۱۶ یاشیندان اوْلموشدور. آذربایجان ادبیاتینا ماراغی آذربایجان بؤیوک شاعیرلری فضولی و شهریارلا باشلادی..
ایلک شعری «وطن» حاققیندا و «اسلامی بیرلیک» هفتهلیینده ۱۳۶۹ (یا ۱۳۶۸) یاییلدی. ۱۳۷۰-ده تبریز دانشگاهیندا فارس ادبیاتی اوخوماق اوچون قبول اوْلدو. بۇ زاماندان دوشونجهلری دهایشیلمهیه باشلادی. آرتیق کلاسیک ادبیاتلا یوخ چاغداشلیقلا مشغول اوْلدو. آرتیق یازی و مقالهلری قزئت و درگیلرده یایلیردی. هر بیر تئرمده بیر کونفرانس وئردی. سیاحتنامه ابراهیم بیک (بو دا تهراندا نشر اوْلان «ادبیات معاصر» درگیسینده یاییلدی) – سهندیه (پیک آذر درگیسینده یاییلدی) – نیما یوشیج - نقد ایجتیماعی شعر مۆعاصیر و … اونلار هامیسی سونرالار بیر مقاله کیمی یاییلدی. اَن ماراقلیسی فضولی حاقدا وئردییی کونفرانس ایدی. من کونفرانس وئردیکدن بیر هفته سوْنرا یونسکو طرفیندن ۱۹۹۴ جو ایلی (سهو ائتمیرمسه) فضولی ایلی اعلان اولوندو. ۱۳۷۴ ده لیسانس آلدی؛ و بوندان سونراکی ایشسیزلیک داها دا اونو اومیدسیزلشدیردی. نهایت ایشه گیردیکدن سوْنرا ۱۳۸۳-ده «نقد شعر معاصر آذربایجان» باشلیقلی کیتابیمی یایدی. کیتابدا گئدن بعضی بؤلوملر، اؤنجه قزئتلرده آذربایجان دیلینده یاییلمیشدیر. کیتابدان باشقا ایندییهدک تخمینا ۱۰۰-دن آرتیق مقاله و چئویرمهلری چاپ اوْلموشدور.[۱]
اثرلریندن[دَییشدیر]
- آذربایجان چاغداش شعرینین تنقیدی
- نقد شعر مۆعاصیر آذربایجان (با تحلیل شعرهای ساهیر، سهند، باریشماز و سحر)، نشر اختر، تبریز ۱۳۸۳
- - چوراق اؤلکه :تی. اس. ائلیوت، تورکجهدن چئیرن و آچیقلایان همت شهبازی، لاچین درگیسینین اؤزل سایی ۱۳۸۹ یاز فصلی[۲]
مقالهلر[دَییشدیر]
- علامه محمد فضولی، رند دلسوخته
- مئدیا و پست مدرن تاریخ
- تویوغ " لار و قاضی بورهان الدین
- اورخون آبیدهلری کیتابهسیندن
- ویجدان تمیزلییی (مرحوم گنجعلی صباحینین «قارتال» حئکایهسینه بیر باخیش)
- منظوم و بدیعی قوشما
- منیم ده بیر آدیم گلسین دیلیز
قایناق[دَییشدیر]
- بایقوش؛ یئنی ادبیات آنلاییشینا دوغرو.
snd_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab prs_Arab azb_Arab azb_Arab azb_Arab azb_Arab azb_Arab azb_Arab azb_Arab